આ સમયમાં રીડગુજરાતી આજે પણ અડીખમ; એની શરૂઆતથી જે નેમ હતી એ જ હેતુને લઈને આબાલ વૃદ્ધ માણી શકે એ પ્રકારના સાહિત્યનો પ્રસાર કરવાનું માધ્યમ બની રહ્યું છે એ વાતનો આનંદ છે. હવે લેખ પ્રસિદ્ધ કરવાનું કાર્ય ફરી નિયમિત કરી રહ્યાં છીએ અને રોજે આવતી અધધધ ક્લિક્સમાં રીડગુજરાતીના અલાયદા વાચકવર્ગની પરિપક્વતા સતત દેખાઈ આવે છે એ સંતોષ અદ્રુત છે.. ચૌદ વરસથી અડીખમ ઉભી રહેલી આ વેબસાઈટે સાબિત કર્યું છે કે એ હવે કોઈ વ્યક્તિવિશેષની ગેરહાજરીમાં પણ પોતાના હેતુની જીવંતતાના પ્રતીકરૂપ સતત ધબકતી રહેશે, આજે હું છું તો પણ અને કાલે કદાચ હું નહીં હોઉં તો પણ.. સ્વ. મૃગેશભાઈ આજે હયાત હોત તો એમનો પણ જન્મદિવસ આપણે ઉજવી રહ્યાં હોત, પણ એમની હયાતી રીડગુજરાતીમાં કાયમ નિહિત છે જ.